.....baada ya hayo tulirejea nyumbani tukiwa na aibu na hasira.

Kaski moja nilirauka bukrata wa ashia kabla ya kikwara wa kwanza kuwika. Ni kwa kuwa nilijua kuwa nyota njema huonekana alfajiri.

Nilikuwa na furaha riboribo mithili ya gumba aliyesababisha kizazi. Nilitoka chumbani mwangu kwa mwendo wa kobe hadi jikoni. Mwia si mwia, nilimaliza na kuishia hadi sebuleni nilioga na kuyavalia mavazi yangu na kunifanya nitie fora.

Nilielekwa shuleni mapema zaidi. Ilikuwa ni siku ya michezo shuleni mwetu. Shule jirani ingefika kutoana jasho na wachezaji wetu. Wengi wa mashabiki na maashiki walisikika wakisema "leo ni leo msema kesho ni mwongo."

Mnamo mwendo wa saa nne mchana, miamba wale wawili waliteremka hadi ugani. Vifijo na nderemo zilifunika kote. Wachezaji wote wa timu mbili walivalia sare za kutia fora. Kabla ya mechi kuanza, kila timu ilipiga bismilahi kwa Maulana kwani walielewa mwomba Mola si mtovu.

Punde si punde kipenga kilipulizwa na kinyang'anyiro kilianza. Hayawi hayawi huwa, wachezaji wa kila timu walijaribu juu chini kudhihirisha umahiri na ustadi wao wa kusakata soka. Mashabiki nao walishangilia timu zao vilivyo. Wachezaji wetu walionyesha bidii ya mchwa nasi tukawashangilia maradufu. Kwani si wahenga walisema kuwa mcheza kwao hutuzwa. Dakika ya kumi, mchezaji wetu nambari 5 alipata kucheka na wavu kwa kuingiza bao la kwanza. Waama wavuvi wa pweza huÐ¾Ð¿Ð°Ð¿Ð° mwambani.

Nderemo zilisikika kutoka kwa mashabiki wa timu yetu. Wachezaji wa timu geni walinyamaza mithili ya maji mtungini na kukunja mikia yao. Mambo yalikuwa yamewaendea segemnege. Tuliwabeza huku tukiwakumbusha kuwa jogoo wa shambani hawiki mjini. Dakika ya arubaini mchezaji yule yule aliingiza goli jingine. Lo! Nakwambia wachezaji wetu walikuwa na bidii za mchwa. Walicheza kufa na kupona huku wakielewa kuwa mtaka cha mvunguni sharti ainame.

Wachezaji wale hawakufa moyo walizidi kujikakamua. Baadaye kidogo kipenga kililia na ukatimia wakati wa mapumziko. Tuliwapongeza wachezaji wetu kwa kuwa chanda chema huvishwa pete. Wapinzani wetu walijikunyata katika pembe moja ya uwanja huku wakielezwa kuwa kuvunjika kwa mwiko sio mwisho wa kusonga sima.

Kipindi kilipotimia, wachezaji walijitoma uwanjani kwa kipindi cha "kwaheri ya kuonana." Mechi ikaendelea. Mchezo ulikuwa wa kasi huku vikoa vyote viwili vikatafuta bao kwa udi na uvumba. Mnamo muda wa dakika sabini na tano, timu geni ikacheka na wavu. Mashabiki wa timu geni waliendelea kushangilia huku wakijua kuwa penye nia pana njia.

Mara wakafunga bao la pili. Lo! Mambo yakawa sulubu bin suluhu. Mambo yalianza kwenda mrama. Kumbe wahenga hawakutuchezea kayaya ya chini. Kwa chini walipolenga kutangulia sio kufika na mpanda ngazi hushuka!

Nyasi zilizidi kuumia. Nilitamani ardhi ipanuke inimeze niliposhuhudia mchezaji wa timu pinzani akiwapiga chenga wachezaji wetu tatu na kutingiza wavu. Maskini mlinda lango wetu alipiga mbizi upande wa kulia huku mpira ukielekea upande wa kushoto. Kwani methali isemayo baada ya dhiki furaja ilikuwa kinyume kwetu.

Mchezaji yule yule alipiga mkwaya wa nne na wa tamati. Kwani wahenga hawakuwa bwegi bin bazi waliponena "Mgema akisifiwa tembo hulitia maji." Refa alipuliza kipenga na mechi ikafika mwisho huku timu geni ikiwa kifua mbele. Kwani kimya kingi kina kishindo kikuu. Baada ya hayo tulitegea nyumbani tukiwa na aibu na hasira.


Question: Alielekea shuleni lini
Answer: Mapema